**ΞΕΝΟΦΩΝ ΓΡΥΛΛΟΥ ΕΡΧΙΕΥΣ**

|  |  |
| --- | --- |
|  | **1. Η ΖΩΗ TOY** |
| ***Καταγωγή Μόρφωση***  ***Σωκράτης*** | * Γεννήθηκε (μεταξύ 431 και 429 π.Χ.) στον δήμο της Ερχιάς της Αττικής * πατέρας του Γρύλλος εύπορος κτηματίας, * καλή μόρφωση * αγάπη για άλογα και για την οργάνωση και διαχείριση ενός αγροκτήματος * γνωρίστηκε με τον Σωκράτη * έζησε τις περιπέτειες της Αθήνας στα ταραγμένα χρόνια του Πελοποννησιακού πολέμου ως την ήττα του 404 π.Χ., την άνοδο των τριάκοντα τυράννων στην εξουσία και την αποκατάσταση της δημοκρατίας το 403 π.Χ. |
| ***Εκστρατεία του Κύρου*** | * O φίλος του Πρόξενος πρότεινε να μετάσχει στην εκστρατεία που ετοίμασε ο Κύρος, για να εκθρονίσει τον αδελφό του, τον βασιλιά της Περσίας Αρταξέρξη Β'. * εκστρατευτικό σώμα με δέκα χιλιάδες μισθοφόρους από διάφορες πόλεις. * Μετά τη μάχη στα Κούναξα και τον θάνατο του Κύρου (401 π.Χ.), ανέλαβε ηγετικές πρωτοβουλίες για την επιστροφή των μισθοφόρων στην Ελλάδα. H περιπετειώδης πορεία τους κατέληξε στον Εύξεινο Πόντο και από εκεί στο Βυζάντιο και στα παράλια του Αιγαίου. |
| ***Αγησίλαος   Εξορία*** | * στη Θράκη μισθοφόρος του βασιλιά Σεύθη, * επαφή με τις μονάδες του σπαρτιατικού στρατού στα παράλια της Μ. Ασίας (399π.Χ.). O βασιλιάς Αγησίλαος ανέλαβε την ηγεσία των μονάδων αυτών (396 π.Χ.) και ο Ξενοφών εντυπωσιάστηκε από την προσωπικότητά του, ώστε τον ακολούθησε μαζί με τον σπαρτιατικό στρατό, στη μάχη της Κορώνειας (394 π.Χ.). * Η εξορία του από την Αθήνα αναπόφευκτη και δικαιολογημένη. |
| ***Κτήμα στον Σκιλλούντα*** | * Οι Σπαρτιάτες του πρόσφεραν «προξενίαν», άδεια διαμονής στη Σπάρτη (κτήμα στον Σκιλλούντα) * είκοσι χρόνια ήρεμη οικογενειακή ζωή με τη γυναίκα του και τους δύο γιους του, συγγραφή πολλών έργων του. * Η ήττα των Σπαρτιατών από τους Θηβαίους στη μάχη των Λεύκτρων (371 π.Χ.) και ο Ξενοφών αναγκάστηκε να μετακομίσει στην Κόρινθο για νέα μακρόχρονη εγκατάσταση (370 π.Χ.). |
| ***Επιστροφή στην πατρίδα*** | * Η προσέγγιση Αθηναίων και Σπαρτιατών, για να αντιμετωπισθεί ο νέος κοινός εχθρός, οι Θηβαίοι (365 π.Χ.), οδήγησε στην άρση του ψηφίσματος για εξορία του συγγραφέα. * O Ξενοφών πέθανε οπωσδήποτε μετά το 355 π.Χ., πιθανώς την επόμενη χρονιά, αφήνοντας πίσω του εκτεταμένο και πολυσχιδές συγγραφικό έργο. |
|  | **2. ΤΟ ΕΡΓΟ TOY ΕΝΔΙΑΦΕΡΟΝΤΑ ΚΑΙ ΙΔΕΕΣ** |
| ***Τα πρότυπά του*** | * Ο Σωκράτης με το πρότυπο ζωής που πρόβαλε * ο Αγησίλαος με τα ηγετικά του προσόντα και την απλότητα της συμπεριφοράς του.   Δεν είναι εύκολη ούτε η ειδολογική ούτε η χρονολογική κατάταξη των έργων του.   * Ορισμένα από τα έργα του συνδυάζουν γνωρίσματα διαφορετικών φιλολογικών ειδών. * Η χρονολόγηση των έργων του στηρίζεται σε «εσωτερικές μαρτυρίες» (= αναφορές σε πρόσωπα και γεγονότα που μπορούν να χρονολογηθούν από άλλες πηγές) και στην προσεκτική μελέτη του ύφους του. |
| ***Συγγραφική παραγωγή*** | * όταν εγκαταστάθηκε στον Σκιλλούντα * Πιθανότατα προηγήθηκαν τα **ιστορικά** έργα του, * ακολούθησαν τα **σωκρατικά**, αφού είχε συναντήσει πολλούς «Σωκρατικούς» που είχαν εγκαταλείψει την Αθήνα μετά τη θανατική καταδίκη του δασκάλου τους * και τελευταία γράφτηκαν τα **διδακτικά**, όσα αναφέρονται σε τεχνικά θέματα και θεσμούς. |
| ***Τα έργα του*** | **Ιστορικά** **Κύρου Ἀνάβασις**: Η συμμετοχή των «μυρίων», δέκα χιλιάδων Ελλήνων μισθοφόρων στην εκστρατεία του Κύρου εναντίον του αδελφού του βασιλιά Αρταξέρξη του Β' και η περιπετειώδης περιπλάνησή τους ως τον Εύξεινο Πόντο και από κει στη Θράκη, το 401 π.Χ.  **Ἑλληνικά**: Τα γεγονότα της περιόδου 411-362 π.Χ.  **Ἀγησίλαος**: Εγκωμιαστική βιογραφική έκθεση των αρετών του Σπαρτιάτη βασιλιά. **Λακεδαιμονίων Πολιτεία**: Περιγραφή της στρατιωτικής οργάνωσης, των κοινωνικών συνηθειών και της σταθερότητας των θεσμών της Σπάρτης.  **Κύρου Παιδεία**: Μυθιστορηματική βιογραφία του Κύρου του Μεγάλου. Ο Ξενοφών αλλάζει ιστορικά στοιχεία και επινοεί περιστατικά για να προβάλει τις δικές του ιδέες σχετικά με την εκπαίδευση του ιδανικού ηγέτη και την επίδραση του οικογενειακού περιβάλλοντος.  **Σωκρατικά** **Ἀπολογία Σωκράτους**: (διαφορετική εκδοχή από την «Απολογία» του Πλάτωνος). Ο Σωκράτης αντικρούει την κατηγορία της αθεΐας και προβάλλει την ηθική του και τη σοφία του. **Ἀπομνημονεύματα Σωκράτους**: Συζητήσεις και διάλογοι του μεγάλου στοχαστή και δάσκαλου που προβάλλουν την ηθική του επιρροή στους γύρω του. **Συμπόσιον**: Μια συντροφιά μαζί με τον Σωκράτη διασκεδάζει και συζητάει για τον έρωτα. **Οἰκονομικός**: Ο Ισχόμαχος εκθέτει στον Σωκράτη τις απόψεις του για τη διαχείριση του νοικοκυριού και του αγροκτήματος. **Διδακτικά** **Περί ἱππικῆς**: οδηγίες για την καλύτερη δυνατή περιποίηση και χρησιμοποίηση των ίππων. **Ἱππαρχικός**: οδηγίες για τις γνώσεις του Ιππάρχου (= του αρχηγού του ιππικού) σε θέματα οργάνωσης και τακτικής. **Ἱέρων**: διάλογος ανάμεσα στον τύραννο των Συρακουσών και στον ποιητή Σιμωνίδη για τις διαφορές στη ζωή του απόλυτου μονάρχη και του απλού πολίτη. **Πόροι ή Περί Προσόδων:** πρόταση λύσεων για την εξυγίανση των οικονομικών του κράτους των Αθηνών στα μέσα του 4ου αι. π.Χ. |
| ***Η ταραγμένη εποχή του*** | * θαυμασμός για Θουκυδίδη και φιλοδοξία να συνεχίσει το έργο του στα Ελληνικά, * δεν διαθέτει τη διεισδυτικότητα ή τη βαθειά φιλοσοφημένη πολιτική σκέψη του Θουκυδίδη. * σαφήνεια και ακρίβεια στην έκφραση, * απόλυτη ακρίβεια της περιγραφής των χώρων που εξελίχθηκαν τα γεγονότα, * ζωντάνια της γραφής του, που θυμίζει ικανό «ρεπόρτερ» και * ιδεολογική του συνέπεια έδωσε μια ξεκάθαρη εικόνα των πολιτικών εξελίξεων του 4ου αι. |
| ***Η πίστη του σε αξίες*** | * σταθερός στις ιδέες του * παρά την αντιπάθειά του προς την αθηναϊκή δημοκρατία, περιγράφει με εντιμότητα τις αγριότητες του καθεστώτος των τριάκοντα τυράννων και καταδικάζει την αυθαιρεσία και την ανηθικότητα της εξουσίας. * παρά το θαυμασμό του για θεσμούς, ιστορία και πολιτική πρακτική Σπάρτης, αποδοκιμάζει έντονα την κατάληψη της Καδμείας, της Ακρόπολης της Θήβας, από τους Σπαρτιάτες (382 π.Χ.) και αποδίδει σε θεϊκή τιμωρία την ήττα τους από τους Θηβαίους και την παρακμή της δύναμής τους· νικήθηκαν οι αήττητοι ως τότε Σπαρτιάτες, γιατί αθέτησαν το λόγο τους και παρέβησαν τους όρκους τους. * Οι χαρακτηρισμοί «ἀττική μέλισσα» και «ἀττική μοῦσα» δείχνουν τον θαυμασμό των μελετητών του για τη γλώσσα του * Τα δημοφιλέστερα έργα του από την Αναγέννηση ως την εποχή μας, και κυρίως η Κύρου Ἀνάβασις χρησιμοποιήθηκαν ως διδακτικά βιβλία |

Τα Ἑλληνικά είναι το μόνο ιστορικό σύγγραμμα του 4ου αι. π.Χ. που έχει σωθεί και αποτελεί τη σπουδαιότερη πηγή για τα γεγονότα της περιόδου 411-362 π.Χ.